**APSTIPRINĀTS**

Latvijas Lauksaimniecības universitātes

iepirkuma komisijas

2012.gada 23.maija sēdē

protokols Nr.1

Iepirkuma komisijas priekšsēdētājs

\_\_\_\_\_\_\_\_\_\_\_\_\_\_\_\_/J.Skujāns /

**ATKLĀTA KONKURSA**

**„*Projektēšanas un autoruzraudzības pakalpojumu veikšana LLU Lauku inženieru fakultātes ēkas pielāgošanai personām ar īpašām vajadzībām”***

**ERAF līdzfinansētā projekta**

**„*LLU mācību infrastruktūras modernizācija”* ietvaros,**

**Akadēmijas ielā 19, Jelgavā**

**NOLIKUMS**

ID Nr. LLU2012/10/ERAF/AK

Jelgava

2012

* 1. **Vispārīga informācija**

**1.1.Iepirkuma identifikācijas numurs, pasūtītājs un finansējums**

Iepirkuma identifikācijas Nr. LLU2012/10/ERAF/AK

Pasūtītājs ir Latvijas Lauksaimniecības universitāte

Reģistrācijas Nr. 90000041898

Adrese: Lielā iela 2, Jelgavā, LV-3001

Faksa Nr. 63005619

E-pasts: [**direktors@llu.lv**](mailto:direktors@llu.lv)

Kontaktpersona : B.Ažīts, tel.29554025, I.Stulpiņš,tel. 29294476

Iepirkumu veic ar LLU rektora 2012.gada 18.maija rīkojumu Nr.07-26 izveidotā iepirkumu komisija.

Projektu „LLU mācību infrastruktūras modernizācija” līdzfinansē ES fonds. Vienošanās Nr.2010/01/0119/3DP/3.1.2.1.1./09/IPIA/VIAA/009.

1.2. **Piedāvājuma iesniegšanas un atvēršanas vieta, datums, laiks un kārtība, pieeja iepirkuma dokumentiem un papildus informācijas sniegšana.**

1.2.1. Ieinteresētās personas piedāvājumus var iesniegt **līdz 2012.gada 10.jūlijam plkst. 11.30** LLU Saimnieciskā dienesta 12.kab. Lielajā ielā 2, Jelgavā ( LV- 3001), iesniedzot personīgi vai atsūtot pa pastu. Pasta sūtījumam jābūt nogādātam šajā punktā norādītajā adresē līdz augstākminētajam termiņam.

1.2.2. Piedāvājums, kas iesniegts pēc 1.2.1.punktā minētā termiņa, tiks neatvērts atdots atpakaļ iesniedzējam.

1.2.3. Pēc Piedāvājumu iesniegšanas termiņa beigām Pretendents nevar savu Piedāvājumu labot vai grozīt.

1.2.4. Saņemot piedāvājumu, Pasūtītāja pārstāvis to reģistrē. Piedāvājumi tiek glabāti neatvērti līdz piedāvājumu iesniegšanas termiņa beigām.

1.2.5. Piedāvājumi tiks atvērti LLU Rektorāta sēžu zālē, Lielajā ielā 2, Jelgavā tūlīt pēc iesniegšanas termiņa beigām. Piedāvājumu atvēršanu iepirkuma komisija veic atklātā sēdē.

1.2.6. Konkursa piedāvājumu atvēršanā var piedalīties visas ieinteresētās personas.

1.2.7. Ieinteresētās personas reģistrējas komisijas sagatavotajā reģistrācijas lapā, kur norāda vārdu, uzvārdu, amatu, uzņēmuma nosaukumu, kuru pārstāv, tā adresi un tālruņa numuru.

1.2.8. Atklātā konkursa piedāvājumu noformējuma atbilstības pārbaudi, pretendentu atlasi, tehniskā piedāvājuma atbilstības pārbaudi un finanšu piedāvājumu vērtēšanu Iepirkuma komisija veic slēgtā sēdē.

1.2.9. Pasūtītājs nodrošina brīvu un tiešu elektronisku pieeju atklāta konkursa nolikumam (turpmāk – nolikums) un visiem papildus nepieciešamajiem dokumentiem LLU mājas lapā internetā [www.llu.lv](http://www.llu.lv), sadaļā „Valsts iepirkumi”, sākot no atklāta konkursa (ID Nr. LLU2012/10/ERAF/AK ) izsludināšanas brīža.

1.2.10. Ja ieinteresētais Pretendents ir laikus pieprasījis papildu informāciju par nolikumu, iepirkumu komisija atbildi sniedz iespējami īsā laikā, bet ne vēlāk kā sešas dienas pirms piedāvājumu iesniegšanas termiņa beigām. Ieinteresētais Pretendents ir tiesīgs prasīt papildus informāciju, nosūtot LLU iepirkumu komisijai adresētu vēstuli pa pastu, faksu vai elektroniski. Par jautājumu saņemšanas dienu tiek uzskatīts datums, kad vēstule saņemta pa pastu, faksu vai elektroniski. Ārpus LLU noteiktā darba laika saņemtajiem jautājumiem, kas nosūtīti pa faksu vai elektroniski, par saņemšanas dienu uzskata nākamo darba dienu.

1.2.11. Papildu informāciju pasūtītājs nosūta Pretendentam, kas uzdevis jautājumu, un vienlaikus ievieto šo informāciju LLU mājas lapā internetā [www.llu.lv](http://www.llu.lv), sadaļā „Valsts iepirkumi”, kurā ir pieejami iepirkuma procedūras dokumenti, norādot arī uzdoto jautājumu.

1.2.12. Iepirkuma komisijai ir tiesības izdarīt grozījumus iepirkuma procedūras dokumentos, ja tādējādi netiek mainītas tehniskās specifikācijas vai citas prasības. Ja iepirkumu komisija ir izdarījusi grozījumus atklāta konkursa dokumentos, tā ievieto informāciju par grozījumiem LLU mājas lapā internetā [www.llu.lv](http://www.llu.lv), sadaļā „Valsts iepirkumi”, ne vēlāk kā dienu pēc tam, kad paziņojums par grozījumiem iesniegts Iepirkumu uzraudzības birojam publicēšanai.

1.2.13. Tiek uzskatīts, ka visi Pretendenti ir saņēmuši papildu informāciju, grozījumus, papildinājumus atklāta konkursa dokumentos, nolikuma skaidrojumus un atbildes uz ieinteresēto Pretendentu jautājumiem, ja Pasūtītājs tos ir ievietojis LLU mājas lapā internetā [www.llu.lv](http://www.llu.lv).

# INFORMĀCIJA PAR IEPIRKUMA PRIEKŠMETU

2.1. Iepirkuma priekšmets ir -***Projektēšanas un autoruzraudzības pakalpojumu veikšana*** ***LLU Lauku inženieru fakultātes ēkas pielāgošanai personām ar īpašām vajadzībām*** ERAF līdzfinansētā projekta „LLU mācību infrastruktūras modernizācija” ietvaros.

Paredzamā būvniecības vieta ***Akadēmijas iela 19, Jelgavā.***

## 2.2. Pretendents iesniedz piedāvājumu saskaņā ar Nolikuma prasībām. Pretendents iesniedz piedāvājumu par visu iepirkuma priekšmetu kopā, norādot darba veikšanas izmaksas un laiku, saskaņā ar Finanšu piedāvājuma formu, kas ir pievienota Pielikumā Nr.5.

## 2.3. Iepirkuma līguma izpildes termiņš nevar būt ilgāks kā 2 (divi) kalendārie mēneši no līguma noslēgšanas dienas . Izpildes termiņā iekļautas visas likumdošanā paredzētās saskaņošanas, t.sk. arī ar Pasūtītāju, un Jelgavas būvvaldes akcepts.

1. **PIEDĀVĀJUMA NOFORMĒJUMS**
   1. Piedāvājums jāsagatavo latviešu valodā, datorrakstā, tam jābūt skaidri salasāmam, bez labojumiem un dzēsumiem 2 (divos) eksemplāros– 1 sējums oriģināls un 1 sējums kopija.
   2. Piedāvājums sastāv no šādiem dokumentiem:
      1. **Pieteikums dalībai iepirkuma procedūrā**(Pielikums Nr.2).
      2. **Pretendenta atlases dokumenti.**
      3. **Tehniskais piedāvājums.**
      4. **Finanšu piedāvājums**(Pielikums Nr.5).
   3. Piedāvājums jāiesniedz ar numurētām lappusēm, ar satura rādītāju, caurauklots, auklas galus piestiprina pēdējā lappusē un apliecina caurauklojumu. Caurauklojuma apliecinājums ietver: norādi par kopējo cauraukloto lapu skaitu, pretendenta parakstu un paraksta atšifrējumu, apliecinājuma datumu.
   4. Ja pretendents iesniedz dokumentu kopijas, pretendents tās apliecina LR normatīvo aktu noteiktajā kārtībā.
   5. Pretendenta pieteikumu dalībai iepirkuma procedūrā, tehnisko piedāvājumu, finanšu piedāvājumu un citus piedāvājuma dokumentus paraksta, kopijas, tulkojumus un piedāvājuma daļu apliecina pretendenta paraksttiesīga amatpersona.
   6. Piedāvājumu iesniedz aizlīmētā aizzīmogotā aploksnē, uz kuras norāda:
      1. Pasūtītāja nosaukumu, reģistrācijas numuru un adresi,
      2. pretendenta nosaukumu, reģistrācijas numuru un adresi,

atzīmi ”Piedāvājums atklātajam konkursam „Projektēšanas un autoruzraudzības pakalpojumu veikšana LLU Lauku inženieru fakultātes ēkas pielāgošanai personām ar īpašām vajadzībām” ERAF līdzfinansētā projekta „LLU mācību infrastruktūras modernizācija” ietvaros,

Akadēmijas ielā 19, Jelgavā .

Identifikācijas numurs: LLU2012/10/ERAF/AK.

**Neatvērt līdz 2012. gada 10.jūlijam plkst. 11.30**

Uz piedāvājuma oriģināla un tā kopijas attiecīgi norāda atzīmi „ORIĢINĀLS” vai „KOPIJA”.

* 1. Visiem pretendenta iesniegtiem dokumentiem jābūt noformētiem saskaņā ar šo nolikumu un LR normatīvo aktos noteiktajām prasībām.

## Iesniedzamie dokumenti

* 1. Pretendenta pieteikumu dalībai iepirkuma procedūrā sagatavo atbilstoši Nolikuma Pielikumam Nr.2.
  2. Dokuments, tā apliecināta kopija vai Uzņēmuma reģistra izziņa, kura izsniegta ne agrāk kā vienu mēnesi pirms piedāvājuma iesniegšanas, par Pretendenta likumisko pārstāvi ar paraksta tiesībām. Ja piedāvājumu un iepirkuma līgumu parakstīs cita persona, jāpievieno attiecīgs šīs personas pilnvarojums.
  3. Ja dokumentus, kas attiecas tikai uz atsevišķu personu apvienības dalībnieku paraksta, kā arī kopijas un tulkojumus apliecina attiecīgā personu apvienības dalībnieka pilnvarota persona, jāiesniedz dokumenti, kas apliecina šīs personas tiesības pārstāvēt attiecīgo personu apvienības dalībnieku iepirkuma procedūras ietvaros. Juridiskas personas pilnvarai pievieno dokumentu, kas apliecina pilnvaru parakstījušās paraksttiesīgās amatpersonas tiesības pārstāvēt attiecīgo juridisko personu.
  4. Dokumenti, kas apliecina pretendenta atbilstību nosacījumiem dalībai iepirkuma procedūrā:
     1. Pretendenta, personālsabiedrības un visu personālsabiedrības biedru (ja piedāvājumu iesniedz personālsabiedrība) vai visu personu apvienības dalībnieku (ja piedāvājumu iesniedz personu apvienība) komercreģistra vai līdzvērtīgas komercdarbību reģistrējošas iestādes ārvalstīs izdota reģistrācijas apliecības kopija.
     2. Pretendenta apliecinājums par to, ka uz personām uz kuru iespējām pretendents balstās un uz personām, kurām pretendenta pārstāvības tiesības, vai personām, kurām ir lēmuma pieņemšanas vai uzraudzības tiesības attiecībā uz pretendentu, nav attiecināmi Publisko iepirkumu likuma 39. panta pirmajā daļā noteiktie pretendentus izslēdzošie nosacījumi.
  5. Pretendenta piedāvātā būvprojekta vadītāja kvalifikāciju, pieredzi apstiprinošie dokumenti(pielikums Nr3)
  6. Pretendenta sagatavots saraksts par pretendenta veiktajiem un uzsāktajiem projektēšanas darbiem, atbilstoši norādot:
  7. Izziņu par pēdējo 3 gadu finanšu apgrozījumu projektēšanā un autoruzraudzībā. Ja Pretendents tirgū darbojas mazāk nekā trīs gadus, par visiem tā darbības gadiem.
  8. Ja pretendents plāno piesaistīt apakšuzņēmējus:

4.8.1. apakšuzņēmējiem nododamā pakalpojuma izpildes daļas apraksts.

4.8.2. rakstisks apakšuzņēmēja apliecinājums atbilstoši apakšuzņēmēja apliecinājuma veidnei (4.pielikums) par apakšuzņēmēja piedalīšanos iepirkuma procedūrā, kā arī apakšuzņēmēja gatavību veikt apakšuzņēmējiem nododamās pakalpojuma izpildes daļas izpildi.

4.8.3.dokumenti, kas apliecina apakšuzņēmēja atbilstību nosacījumiem pretendenta dalībai iepirkuma procedūrā (nolikuma p.4.4);

4.8.4. dokumentu, kas apliecina piedāvājuma dokumentus parakstījušās personas tiesības pārstāvēt apakšuzņēmēju.

4.9.Latvijas Republikā vai citā Eiropas Savienības dalībvalstī reģistrēta komercbankas vai apdrošināšanas sabiedrības, kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā izsniegts piedāvājuma nodrošinājums 5% apmērā no piedāvātās līgumcenas. Piedāvājuma nodrošinājuma oriģināls jāpievieno atsevišķi, neiesienot to piedāvājuma dokumentu paketē, bet pretendenta apliecināta nodrošinājuma kopija tiek pievienota , iešujot dokumentu paketē. Piedāvājums, par kuru netiks iesniegts piedāvājuma nodrošinājums , tiks uzskatīts par spēkā neesošu.

* 1. Aizpildīti un parakstīti līguma projekti( Pielikumi Nr. 7,8).
  2. Objekta apsekošanas lapa Pielikums Nr. 6.

Objekta apskate notiks **2012.gada 13.jūnijā plkst. 11.00**

* 1. **Tehniskais piedāvājums**
     1. Pretendents sagatavo un iesniedz veicamo darbu aprakstu, apliecinot izpratni un gatavību izpildīt projektēšanas uzdevumu.
     2. Pretendents sagatavo un iesniedz organizatorisko struktūrshēmu darbu veikšanai.
     3. Pretendents sagatavo un iesniedz darbu izpildes grafiku saskaņā ar doto veidni (Pielikums Nr.9 )
  2. Finanšu piedāvājums
     1. Finanšu piedāvājumā jānorāda līgumcena - kopējā cena, par kādu tiks sniegts Pakalpojums (Pakalpojuma kopējā cena), saskaņā ar tehnisko specifikāciju ( Pielikums Nr.1). Finanšu piedāvājumu jāsagatavo atbilstoši Finanšu piedāvājuma veidnei (Pielikums Nr.5).
     2. Finanšu piedāvājumā cenas jānorāda latos (LVL) bez PVN. Atsevišķi jānorāda Pakalpojuma kopējā cena ar pievienotās vērtības nodokli .
     3. Cenās jāiekļauj visas izmaksas, kas ir saistītas ar pakalpojuma līguma izpildi, saskaņā ar tehnisko specifikāciju, iekļaujot tajā visus nodokļus un izmaksas, kas saistītas ar pakalpojuma sniegšanu.

1. **Nosacījumi PRETENDENTA dalībai iepirkuma procedūrā**

5.1.Pretendenta kvalifikācijas prasības

* + 1. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), kā arī apakšuzņēmēji (ja Pretendents plāno piesaistīt apakšuzņēmējus) normatīvajos tiesību aktos noteiktajos gadījumos ir reģistrēti komercreģistrā vai līdzvērtīgā reģistrā ārvalstīs.
    2. Pretendents, personālsabiedrības biedrs, personu apvienības dalībnieks (ja piedāvājumu iesniedz personālsabiedrība vai personu apvienība) vai apakšuzņēmējs (ja Pretendents projektēšanai plāno piesaistīt apakšuzņēmēju), kas veiks Projektēšanu:
       1. ir reģistrēts Būvkomersantu reģistrā vai attiecīgā profesionālā reģistrā ārvalstīs, vai Pretendentam ir kompetentas institūcijas izsniegta licence, sertifikāts vai cits līdzvērtīgs dokuments, ja attiecīgās valsts normatīvie tiesību akti paredz profesionālo reģistrāciju, licences, sertifikāta vai citu līdzvērtīgu dokumentu izsniegšanu;
       2. gadījumā, ja ar Pretendentu tiek noslēgts iepirkuma līgums, apņemas apdrošināt savu civiltiesisko atbildību atbilstoši iepirkuma līguma projektā noteiktajām prasībām.
  1. **Prasības attiecībā uz Pretendenta saimniecisko un finansiālo stāvokli**.

Pretendenta vidējais gada apgrozījums projektēšanā un autoruzraudzībā pēdējos trīs noslēgtajos finanšu gados (2009., 2010., 2011.gads) ir vismaz divas reizes lielāks par piedāvāto līgumcenu. Uzņēmumu, kas dibināti vēlāk, finanšu vidējais gada apgrozījums noslēgtajos finanšu gados ir vismaz divas reizes lielāks par piedāvāto līgumcenu.

**5.3.Prasības attiecībā uz Pretendenta tehniskajām un profesionālajām spējām.**

* + 1. Pretendents pēdējo 3 (trīs) gadu (skaitot līdz piedāvājuma iesniegšanas termiņam) laikā izstrādājis vismaz 2 (divu) satura un apjoma (pilnībā izstrādāts, likumdošanā noteiktajā kārtībā saskaņots tehniskais projekts) ziņā līdzvērtīgus vai lielākus tehniskos projektus.
    2. Par iepriekšminētajiem pakalpojumiem ir saņēmis pozitīvas atsauksmes.
    3. Pretendents darbu izpildei var nodrošināt būvprojekta vadītāju, kurš pēdējo 5 (piecu) gadu laikā ir vadījis projekta izstrādi vismaz 2 (divu) satura un apjoma (pilnībā izstrādāts, likumdošanā noteiktajā kārtībā saskaņots tehniskais projekts) ziņā līdzvērtīgiem objektiem.
    4. Pasūtītājs IZSLĒGS Pretendentu saskaņā ar PIL 39.pantu no turpmākas dalības konkursā, ja tas neatbilst šī panta prasībām.
  1. Pasūtītājs pats iegūst informāciju no Valsts darba inspekcijas par to, vai Pretendents un pretendenta norādītā persona, uz kuras iespējām pretendents balstās, Latvijā vai ārvalstī nav sodīta par tādiem darba tiesību pārkāpumiem, kas saistīti ar personu nodarbināšanu bez rakstveida darba līguma noslēgšanas

## Piedāvājuma derīguma termiņš

* 1. Pretendentu piedāvājumu derīguma termiņš ir 90 kalendārās dienas, skaitot no piedāvājumu atvēršanas dienas.
  2. Gadījumā, ja līdz šim termiņam netiek noslēgts līgums, Pasūtītājs var lūgt piedāvājuma derīguma termiņu pagarināt.

## Pretendentu izslēgšanas nosacījumi

7.1. Komisija neizskata Pretendenta piedāvājumu, kā arī izslēdz Pretendentu no turpmākās dalības jebkurā piedāvājumu izvērtēšanas posmā, ja:

* + 1. pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju.
    2. attiecībā uz pretendentu vai pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst Nolikumā izvirzītajām prasībām, ir iestājies kāds no Publisko iepirkumu likuma 39.panta pirmās daļas nosacījumiem (izņemot 39.panta trešajā un ceturtajā daļā minētos gadījumus).
    3. pretendents nav reģistrēts likumā noteiktajā kārtībā un normatīvajos aktos noteiktajos gadījumos.

7.2. Noteiktās prasības 7.1.punktā attiecas arī uz pretendenta dalībniekiem un apakšuzņēmējiem, uz kuru iespējām pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām.

**8. PIEDĀVĀJUMU VĒRTĒŠANA UN PIEDĀVĀJUMA IZVĒLES KRITĒRIJI**

## 8.1. Pretendentu piedāvājumu noformējuma, pretendentu atlases dokumentu, tehniskā piedāvājuma atbilstības pārbaudi un finanšu piedāvājumu vērtēšanu, saskaņā ar izraudzīto piedāvājuma izvēles kritēriju (turpmāk tekstā – piedāvājumu vērtēšanu) iepirkuma komisija veic slēgtā sēdē.

8.2. Iepirkuma komisija izvēlas **piedāvājumu ar viszemāko cenu** no piedāvājumiem, kas atbilst Nolikuma prasībām.

## 8.3. Vērtējot viszemāko cenu, komisija ņems vērā pretendenta piedāvāto cenu latos bez pievienotās vērtības nodokļa.

8.4. Piedāvājumu izvērtēšanu komisija veic 4 (četros) posmos par katru daļu atsevišķi, katrā nākamajā posmā vērtējot tikai tos piedāvājumus, kas nav noraidīti iepriekšējā posmā.

8.5. **1.posms – Piedāvājuma noformējuma pārbaude.** Komisija novērtē, vai piedāvājums sagatavots atbilstoši Nolikuma prasībām. Ja piedāvājums neatbilst kādai no Nolikumā minētajām prasībām komisija lemj par piedāvājuma tālāku izskatīšanu.

* 1. **2.posms – Pretendentu atlases dokumentu pārbaude –** Komisija novērtē katra pretendenta atbilstību Nolikumā noteiktajām pretendentu atlases prasībām. Ja pretendents nav iesniedzis kādu no Nolikumā norādītajiem pretendentu atlases dokumentiem vai neatbilst kādai no Nolikumā minētajām prasībām, komisija pretendentu izslēdz no turpmākās dalības iepirkuma procedūrā un tā piedāvājumu tālāk neizskata.
  2. **3.posms – Tehniskā piedāvājuma atbilstības pārbaude.**

8.7.1. Komisija novērtē Pretendentu sagatavotos un iesniegtos veicamo darbu aprakstus un pārliecinās vai Pretendents izpratis un ir gatavs izpildīt projektēšanas uzdevumu.

8.7.2. Komisija novērtē Pretendenta sagatavotās un iesniegtās organizatoriskās struktūrshēmas atbilstību darbu veikšanai.

8.7.3. Komisija novērtē, vai pretendenta Projektēšanas darbu izpildes grafiks (Pielikums Nr.9) atbilst izvirzītajām prasībām un ir reāls (atbilst arī visiem no projektētāja neatkarīgiem termiņiem).

Ja Nolikuma p.8.7.1.-8.7.3. minētie dokumenti nav iesniegti par visu apjomu vai neatbilst kādai no izvirzītajām prasībām, komisija pretendentu izslēdz no turpmākās dalības iepirkuma procedūrā un tā piedāvājumu tālāk neizskata.

* 1. **4.posms – Finanšu piedāvājuma vērtēšana.** Iepirkuma komisija novērtē vai finanšu piedāvājums atbilst Nolikuma p.4.13. prasībām.

**Lēmuma pieņemšana.**

8.9. Iepirkuma komisija nosaka piedāvājumu ar viszemāko cenu. Pretendentu, kura piedāvājums salīdzinot un izvērtējot iesniegtos piedāvājumus, ir ar viszemāko cenu, atzīst par pretendentu, kuram būtu piešķiramas līguma slēgšanas tiesības.

* 1. Pretendents, kuram atbilstoši Nolikumā noteiktajām prasībām būtu piešķiramas līguma slēgšanas tiesības, 10 (desmit) darba dienu laikā pēc Pasūtītāja pieprasījuma iesniedz:
     1. Kompetentas institūcijas izziņu (oriģināls vai apliecināta kopija), kas izdota ne agrāk kā 1 (vienu) mēnesi pirms iesniegšanas dienas, kas apliecina, ka pretendentam un Pretendenta norādītajai personai, uz kuras iespējām Pretendents balstās savas kvalifikācijas apliecināšanai, nav pasludināts maksātnespējas process un tie neatrodas likvidācijas stadijā;
     2. Izziņu (oriģināls vai apliecināta kopija), ko ne agrāk kā 1 (vienu) mēnesi pirms iesniegšanas dienas izdevis Valsts ieņēmumu dienesta, kura apliecina, ka Pretendentam un Pretendenta norādītajai personai, uz kuras iespējām Pretendents balstās savas kvalifikācijas apliecināšanai (neatkarīgi no tā, vai tie reģistrēti Latvijā vai Latvijā atrodas to pastāvīgā dzīvesvieta) Latvijā nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 100 latus;
     3. Izziņu (oriģināls vai apliecināta kopija), kas izdota ne agrāk kā 1 (vienu) mēnesi pirms iesniegšanas dienas, kas apliecina, ka ārvalstī reģistrētam (atrodas pastāvīgā dzīvesvieta) pretendentam un Pretendenta norādītajai personai, uz kuras iespējām Pretendents balstās savas kvalifikācijas apliecināšanai (ja tas ir reģistrēts ārvalstī vai ārvalstī ir tā pastāvīgā dzīvesvieta) attiecīgajā ārvalstī nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 100 latus.
     4. Pasūtītājs pats iegūst informāciju no Valsts darba inspekcijas par to, vai Pretendents un pretendenta norādītā persona, uz kuras iespējām pretendents balstās savas kvalifikācijas apliecināšanai, Latvijā vai ārvalstī nav sodīta par tādiem darba tiesību pārkāpumiem, kas saistīti ar personu nodarbināšanu bez rakstveida darba līguma noslēgšanas.
  2. Ja pretendents 10 (desmit) darba dienu laikā neiesniedz uz pretendentu attiecināmās nolikuma punktos 8.10.1. – 8.10.3. norādītās izziņas, pasūtītājs pretendentu izslēdz no dalības iepirkuma procedūrā.
  3. Saskaņā ar Publisko iepirkumu likuma 39.panta 5.daļā minētajiem nosacījumiem, pasūtītājs nepieprasa no iespējamā uzvarētāja dokumentus, ja attiecīgo informāciju var iegūt publiskajās datu bāzēs.
  4. Ja komisija pēc 8.10.punktā norādīto dokumentu saņemšanas secina, ka pretendents, kuram būtu piešķiramas līguma slēgšanas tiesības un pretendenta norādītā persona, uz kuras iespējām Pretendents balstās savas kvalifikācijas apliecināšanai, atbilst konkursa nolikuma 8.10.1. – 8.10.4.punktos izvirzītajām prasībām, komisija pieņem lēmumu izraudzīto pretendentu atzīt par uzvarētāju.
  5. Ja pretendents, kuram būtu piešķiramas līguma slēgšanas tiesības vai pretendenta norādītā persona, uz kuras iespējām Pretendents balstās savas kvalifikācijas apliecināšanai, netiek atzīts par atbilstošu konkursa nolikuma 8.10.1. – 8.10.4.punktos izvirzītajām prasībām, komisija izvērtē nākošā lētākā pretendenta atbilstību konkursa nolikuma 8.10.1. – 8.10.4.punktos izvirzītajām prasībām.

# 9. PRETENDENTU INFORMĒŠANA PAR PIEŅEMTO LĒMUMU, LĒMUMA pUBLICĒŠANA UN LĪGUMA SLĒGŠANA

9.1.Iepirkumu komisija 3 (trīs) darba dienu laikā pēc lēmuma pieņemšanas vienlaikus informē visus pretendentus par pieņemto lēmumu attiecībā uz līguma slēgšanu.

9.2. Iepirkuma komisija iespējami īsā laikā, bet ne vēlāk kā 3 (trīs) darba dienu laikā pēc pretendentu informēšanas par pieņemto lēmumu, iesniedz publicēšanai paziņojumu par iepirkumu procedūras rezultātiem.

9.3. Pasūtītājs slēgs līgumu ar izraudzīto pretendentu, pamatojoties uz pretendenta piedāvājumu, un saskaņā ar atklātā konkursa nolikuma noteikumiem, publisko iepirkumu likumu un līguma projektiem **par tehniskā projekta izstrādi**(Pielikums Nr.7) un **par autoruzraudzību būvdarbu laikā**(Pielikums Nr.8).

## 9.4. Ja izraudzītais pretendents atsakās slēgt līgumu ar pasūtītāju, iepirkuma komisija pieņem lēmumu slēgt līgumu ar nākamo pretendentu, kurš piedāvājis piedāvājumu ar nākamo viszemāko cenu. Ja pieņemts lēmums slēgt līgumu ar nākamo pretendentu, kurš piedāvājis piedāvājumu ar nākamo viszemāko cenu, bet tas atsakās, iepirkuma komisija pieņem lēmumu pārtraukt iepirkuma procedūru, neizvēloties nevienu piedāvājumu.

**10. IEPIRKUMA KOMISIJAS TIESĪBAS UN PIENĀKUMI**

10.1. Iepirkumu komisija izveidota ar 2012.gada 18.maija Rektora rīkojumu Nr. 07-26 Iepirkuma komisija sastāv no komisijas priekšsēdētāja, priekšsēdētāja vietnieka, 8 komisijas locekļiem .

10.2. Iepirkuma komisijas locekļi darbojas saskaņā ar Publisko iepirkumu likumu.

## 10.3. Iepirkumu komisijai ir tiesības piedāvājumu izvērtēšanā pieaicināt ekspertus.

## 10.4. Iepirkuma komisijai ir tiesības pieprasīt, lai pretendents rakstiski precizē vai izskaidro informāciju par savu piedāvājumu (tiktāl, lai netiktu mainīts piedāvājums un tajā ietvertā informācija pēc būtības).

## 10.5. Iepirkuma komisijai ir tiesības pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos.

## 10.6. Iepirkuma komisijai ir tiesības normatīvajos aktos paredzētajos gadījumos izbeigt vai pārtraukt iepirkuma procedūru bez līguma noslēgšanas.

## 10.7. Iepirkuma komisijas pienākums ir ne vēlāk kā 6 dienas pirms piedāvājumu iesniegšanas termiņa beigām pēc laikus iesniegta ieinteresētā piegādātāja rakstiska pieprasījuma sniegt papildu informāciju par konkursa nolikumu.

## 10.8. Iepirkuma komisijas pienākums ir izskatīt pretendentu piedāvājumus, novērtēt to atbilstību nolikuma prasībām.

## 10.9. Iepirkuma komisijas pienākums ir rakstiski informēt visus pretendentus par konkursa rezultātiem pēc lēmuma pieņemšanas.

**11. PRETENDENTA TIESĪBAS UN PIENĀKUMI**

## 11.1. Pretendentam, iesniedzot piedāvājumu, ir pienākums ievērot visus iepirkuma nolikumā minētos nosacījumus.

11.2. Pretendentam ir pienākums sekot informācijai, kas tiks publicēta sakarā ar šo konkursu.

## 11.3. Pretendentam ir pienākums lūgumus pēc jebkāda veida paskaidrojumiem iesniegt pasūtītājam rakstveidā un laikus, lai iepirkuma komisija atbildi varētu sniegt nolikuma norādītajā termiņā.

## 11.4. Pretendentam ir pienākums rakstveidā, iepirkuma komisijas noteiktajā termiņā sniegt papildu informāciju vai paskaidrojumus par piedāvājumu, ja iepirkuma komisija to pieprasa.

## 11.5. Pretendentam ir pienākums iesniegt apliecinājumu par piedāvājuma derīguma termiņa pagarinājumu 5 darba dienu laikā pēc iepirkuma komisijas rakstiska pieprasījuma, ja iepirkuma komisija pieņem lēmumu par iepirkuma termiņa pagarinājumu un pretendents vēlas turpināt dalību iepirkuma procedūrā.

## 11.6. Pretendentam, iesniedzot piedāvājumu, ir tiesības pieprasīt apliecinājumu tam, ka piedāvājums saņemts.

11.7. Gadījumos, ja pasūtītāja publiski pieejamās datubāzēs vai citos publiski pieejamos avotos iegūtā informācija neatbilst faktiskajai situācijai, attiecīgais pretendents ir tiesīgs iesniegt izziņu vai citu dokumentu par attiecīgo faktu.

## 11.8. Pretendentam ir tiesības pārsūdzēt iepirkuma komisijas pieņemto lēmumu publisko iepirkumu likumā noteiktajā kārtībā.

Nolikums izstrādāts uz 10. lapām, neieskaitot pielikumus. Visi pielikumi ir Nolikuma neatņemamas sastāvdaļas.

# 12. Pielikumi

1. PIELIKUMS. Tehniskā specifikācija.
2. PIELIKUMS. Pieteikums dalībai iepirkuma procedūrā.
3. PIELIKUMS. Pretendenta piedāvātā būvprojekta vadītāja kvalifikācijas dokumenti un apliecinājums.
4. PIELIKUMS. Apakšuzņēmēju saraksts un apliecinājums.
5. PIELIKUMS. Finanšu piedāvājums.
6. PIELIKUMS. Objekta apsekošanas lapa un apliecinājums.
7. PIELIKUMS. Iepirkuma līguma projekts Projektēšanas pakalpojumu veikšanai LLU Lauku inženieru fakultātes ēkas pielāgošanai personām ar īpašām vajadzībām ERAF līdzfinansētā projekta „LLU mācību infrastruktūras modernizācija” ietvaros.
8. PIELIKUMS. Iepirkuma līguma projekts autoruzraudzības pakalpojumu veikšanai LLU Lauku inženieru fakultātes ēkas pielāgošanai personām ar īpašām vajadzībām ERAF līdzfinansētā projekta „LLU mācību infrastruktūras modernizācija” ietvaros.
9. PIELIKUMS. Projektēšanas darbu izpildes grafiks.